हिंदी और गुजराती इन दो भाषाओ में निर्मित होने जा रही फिल्म ‘खल्लास ‘ का मुहूर्त सुरो के बादशाह उदित नारायण के हाथो किया गया.जीवीजी फिल्म्स प्रोडक्शन के बैनर तले बनने जा रही इस फिल्म के मुहूर्त के मौके पर फिल्म के गानो की रिकॉर्डिंग भी शुरू की गयी,जिसमे फिल्म का पहला गाना उदित नारायण ,दीपा नारायण और अलका झा की आवाज़ में रिकॉर्डिंग किया गया .इस फिल्म की निर्मात्री योगिता राठौड़ है जिन्होंने मुहूर्त के मौके पर अपनी फिल्म के बारे में बताया ”यह फिल्म एक सस्पेन्स ,थ्रिलर फिल्म है जिसकी कहानी काफी अलग तरह की कहानी है .युवा पीढ़ी द्वारा ड्र्ग्स सेवन की मात्रा काफी बढ़ती जा रही है जो एक बहुत बड़ा गंभीर मुद्दा है और इसी मुद्दे को को हम फिल्म के माध्यम से दर्शाने जा रहे है जो यक़ीनन दर्शको को बहुत पसंद आएगी .”